**Javni poziv** **za sufinanciranje manifestacija i festivala u organizaciji**

**udruga građana u 2023. godini**

1. Grad Koprivnica poziva udruge građana koje djeluju na području Grada Koprivnice da se prijave na Javni poziv za sufinanciranje manifestacija i festivala u organizaciji udruga građana u 2023. godini (u daljnjem tekstu: „Javni poziv“), sukladno Programu javnih potreba u kulturi i turizmu Grada Koprivnice za 2023. godinu („Glasnik Grada Koprivnice“ 8/22).
2. Udruge građana sukladno ovom Javnom pozivu mogu podnijeti prijave za organiziranje manifestacija i festivala koje će provoditi u 2023. godini.
3. Ukupno planirana vrijednost ovog Javnog poziva je **53.000,00 eura/ 399.328,50 kuna**.
4. Udruge građana sukladno ovom Javnom pozivu mogu podnijeti Zahtjev za sljedeća prioritetna područja:

* **Prioritetno područje 1 – manifestacije**

Najmanji iznos financijskih sredstava koji se može prijaviti za područje manifestacije i ugovoriti po pojedinoj prijavi je **132,00 eura/994,55 kuna**, a najveći iznos po pojedinoj prijavi je **2.654,00 eura/19.996,56 kuna**.

* **Prioritetno područje 2 - festivali**

Najmanji iznos financijskih sredstava koji se može prijaviti za područje festivali i ugovoriti po pojedinoj prijavi je **132,00 eura/ 994,55 kuna**, a najveći iznos po pojedinoj prijavi je **13.272,00 eura/99.997,88 kuna**.

Manifestacije i festivali mogu se sufinancirati od 5% do 95% iznosa ukupnih prihvatljivih troškova manifestacije i festivala.

1. Rok za podnošenje prijava je minimalno 15 dana prije organiziranja manifestacije i festivala, a najkasnije **do 15.12.2023. godine**, odnosno do iskorištenja sredstava utvrđenih Programom javnih potreba u kulturi i turizmu Grada Koprivnice za 2023. godinu.
2. Prijavu na Javni poziv može podnijeti udruga građana (nositelj manifestacije ili festivala) koja je upisana u Registar neprofitnih organizacija, Registar udruga ili drugi odgovarajući registar zaključno s danom objave ovog Javnog poziva, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorne obveze prema Gradu Koprivnici, te svim drugim davateljima financijskih sredstava iz javnih izvora zaključno s 2022. godinom, te ispunjava uvjete iz točke 2., podtočke 2.1. Uputa za prijavitelje ovog Javnog poziva.
3. Zaprimljeni Zahtjevi proći će administrativnu provjeru i ocjenjivanje. Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.
4. Kako se može ostvariti prednost u financiranju prijave i tko nema pravo prijave na Javni poziv detaljno je opisano u Uputama za prijavitelje koje su sastavni dio ovog Javnog poziva.
5. Prijave na Javni poziv podnose se **online putem** mrežne stranice Grada Koprivnice [www.cooltura-kc.hr](http://www.cooltura-kc.hr),

Ili

u **papirnatom obliku** (poštom ili osobno) na propisanom obrascu na adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48000 Koprivnica**

**s naznakom: „Za Javni poziv – manifestacije i festivali“**

**Dokumentacija koja mora biti priložena uz prijavu na Javni poziv** sadrži:

1. Obrazac opisa prijave-koji je zajedno s Uputama za prijavitelje, dostupan na mrežnim stranicama Grada Koprivnice [www.koprivnica.hr](http://www.koprivnica.hr) ili se popunjava on line na mrežnoj stranici [www.cooltura-kc.hr](http://www.cooltura-kc.hr) ,
2. Obrazac proračuna - koji je zajedno s Uputama za prijavitelje, dostupan na mrežnim stranicama Grada Koprivnice [www.koprivnica.hr](http://www.koprivnica.hr) ili se popunjava on line na mrežnoj stranici [www.cooltura-kc.hr](http://www.cooltura-kc.hr).

**Prijava** na Javni poziv dostavlja se ili prijavljuje online, **najmanje 15 dana prije organiziranja manifestacije i festivala**.

**Prijedlozi se mogu slati zaključno do 15.12.2023. godine, odnosno do iskorištenja sredstava.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje zaključka o dodjeli financijskih sredstava, podnošenje prigovora i postupanje s dokumentacijom detaljno su opisani u Uputama za prijavitelje.

Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.

Razmatrat će se samo prijave koje su pravodobno dostavljene, te koje u cijelosti zadovoljavaju propisane uvjete Javnog poziva.

1. Udruge koje su nezadovoljne Zaključkom o dodjeli financijskih sredstava imaju pravo podnijeti prigovor. Prigovor se može podnijeti u roku od 8 dana od primitka Zaključka i to na postupak Javnog poziva, na Zaključak o neispunjavanju propisanih uvjeta poziva, na ocjenjivanje nekog kriterija s ocjenom 0 (ukoliko udruga smatra da je u prijavi dostavila dovoljno argumenata za drugačije ocjenjivanja), na Zaključak o dodjeli financijskih sredstava ili visini dodijeljenih sredstava.

Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

1. Prije potpisivanja ugovora, Grad Koprivnica će, od potencijalnih korisnika financijskih sredstava dodijeljenih temeljem ovog Javnog poziva, zatražiti:

* **Bjanko zadužnicu za odobrena sredstva veća od 663,00 eura**
* **Obrazac izjave o nepostojanju dvostrukog financiranja,**
* **Potvrdu porezne uprave o nepostojanju duga,**
* **Uvjerenje o nekažnjavanju za odgovornu osobu udruge.**

Sa svim udrugama kojima su odobrena financijska sredstva i po dostavi ostale dokumentacije navedene u ovoj točki, Grad će sklopiti ugovor o sufinanciranju manifestacije ili festivala.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: drustvene.djelatnosti@koprivnica.hr.

PROČELNICA:

Ana Mlinarić, dipl. soc. rad.